
	[bookmark: nev]BUZSIK CSENGE
zellerovics07@gmail.com

Középiskolai hallgató
Szent Benedek Gimnázium 

	
[bookmark: _GoBack]






Témavezető:
	Dr. Saáry Réka
adjunktus, OE KGK




Mozilátogatási szokások és sikeres filmkampányok stratégiája

A dolgozatban bemutatott kutatás azt vizsgálta, hogy hogyan mutatkoznak meg a generációs különbségek a mozilátogatási szokásokban és a modern filmkampányok stratégiáit elemzi. A kutatás célja, hogy megértse, miként változtak a mozilátogatási szokások az egyes generációk körében, illetve, hogy a mozilátogatás negatív tendenciája ellenére hogyan lehet sikeres egy-egy produkció. Ennek érdekében a 2023-ban Magyarországon a két legnézettebb mozifilm, a ’Barbie’ és az ’Oppenheimer’ bevezető marketingkampányának elemzésére, valamint egy primer kutatás elvégzésére is sor került. Az online kérdőíves felmérésben, különböző generációk tagjai lettek megkérdezve.
A dolgozat első része a generációelméletek és a generációs marketing áttekintésével kezdődik. Ezen csoportok közötti különbségek mélyebb megértése érdekében hangsúlyosan tárgyalja a fogyasztási szokásokat, vásárlási magatartásokat és a digitális technológiák hatását, külön kiemelve a Z-generáció médiafogyasztási szokásait.
A kutatás második része két ikonikus film, a Barbie és az Oppenheimer kampányain keresztül vizsgálja, milyen marketingstratégiák járulnak hozzá a filmsikerekhez. Az elemzés feltárja, hogy mindkét film sikere mögött összetett és hatékony marketingkampány áll. Azonban a két film a két teljesen különböző téma miatt jelentősen eltér a marketingstratégiájukban. A Barbie kampánya például a nosztalgia és a popkultúra elemeire épített, különös hangsúlyt fektetve az Y és Z generációra. Ezzel szemben az Oppenheimer a történelmi drámák iránt érdeklődő idősebb közönséget célozta meg, miközben a világhírű rendező hírnevére támaszkodott. Közös pontként jelenik meg a két film premierjének időzítése és az ebből eredő „Barbenheimer” jelenség, amely spontán közösségi kampányként jelentősen növelte mindkét produkció iránti érdeklődést.
A kutatás betekintést nyújt a mozik helyzetének alakulásába, amit az egyes generációk meghatározott jellemzői és szokásai alapján lehetett megállapítani. A mozilátogatási eltérések és a sikeres filmkampányok vizsgálata segítségünkre lehet a jövőbeli marketingstratégiák kidolgozásában és a mozik célközönségének kiterjesztésében.
 



